62023CJ0412_INF
Решение на Съда (осми състав) от 19 септември 2024 г. —Комисия/Словакия (Забавяне на плащането — Обществени здравни заведения)
(Дело C‑412/23) (
1
)
„Неизпълнение на задължения от държава членка — Директива 2011/7/ЕС — Борба със забавяне на плащането по търговски сделки — Член 4, параграф 4, буква б) — Търговски сделки между предприятия и публични органи — Призната на държавите членки възможност да продължат до не повече от 60 календарни дни срока за плащане, определен за държавните структури, които предоставят здравни услуги — Задължение за държавите членки да следят тези държавни структури действително да не превишават този срок“
1.
Иск за установяване на неизпълнение на задължения — Предмет на спора — Определяне по време на досъдебната процедура — Отчитане на факти, настъпили след приемането на мотивираното становище — Условия — Факти от същото естество и съставляващи същото поведение като първоначално посочените
(член 258 ДФЕС)
(вж. т. 31)
2.
Сближаване на законодателствата — Борба със забавяне на плащането по търговски сделки — Директива 2011/7 — Търговски сделки между предприятия и публични органи — Задължение на държавите членки да следят за действителното спазване от техните публични органи на срокове за плащане, които не надвишават тридесет или шестдесет календарни дни — Задължение за резултат — Неизпълнение
(член 258 ДФЕС; член 4, параграф 3 и параграф 4, буква б) от Директива 2011/7 на Европейския парламент и на Съвета)
(вж. т. 34—37 и 39—43; т. 1 от диспозитива)
3.
Иск за установяване на неизпълнение на задължения — Обективен характер — Причина за неизпълнението на задължения — Липса на последици
(член 258 ДФЕС)
(вж. т. 38)
Диспозитив
1)
Като не следи за това нейните държавни структури, които предоставят здравни услуги, действително да спазват 60‑дневния срок за плащане, предвиден в член 4, параграф 4, буква б) от Директива 2011/7/ЕС на Европейския парламент и на Съвета от 16 февруари 2011 година относно борбата със забавяне на плащането по търговски сделки, Словашката република не изпълнява задълженията си по тази разпоредба.
2)
Осъжда Словашката република да заплати съдебните разноски.
(
1
)	ОВ C 314, 4.9.2023 г.